31. 12. 85 Επίσημη Εφημερίδα των Ευρωπαϊκών Κοινοτήτων Αριθ. C 354/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση της Οικονομικής και Κοινωνικής Επιτροπής για το σχέδιο τροποποιήσεων 
ορισμένων άρθρων σχετικά με το σχέδιο κανονισμού της Επιτροπής περί του τρόπου 
εφαρμογής ορισμένων διατάξεων του δημοσιονομικού κανονισμού της 21ης Δεκεμβρίου 
1977 
(85/C 354/01) 
Η Επιτροπή αποφάσισε, στις 3 Ιουλίου 1985, να ζητήσει, σύμφωνα με τις διατάξεις του 
άρθρου 106 του δημοσιονομικού κανονισμού των Ευρωπαϊκών Κοινοτήτων, τη γνωμοδότη­
ση της Οικονομικής και Κοινωνικής Επιτροπής για το σχέδιο τροποποίησης ορισμένων 
άρθρων σχετικά με το «σχέδιο κανονισμού της Επιτροπής περί του τρόπου εφαρμογής 
ορισμένων διατάξεων του δημοσιονομικού κανονισμού της 21ης Δεκεμβρίου 1977». Με 
απόφαση του, της 29ης Οκτωβρίου 1985, το Προεδρείο αποφάσισε να αναθέσει, στον κ. 
Burnel, ως γενικό εισηγητή, την προετοιμασία της σχετικής γνωμοδότησης. 
Η Οικονομική και Κοινωνική Επιτροπή υιοθέτησε ομόφωνα κατά τη 232η σύνοδο 
ολομέλειας της (συνεδρίαση της 18ης Δεκεμβρίου 1985) την ακόλουθη γνωμοδότηση: 
1. Γενικές παρατηρήσεις 
1.1. Η ΟΚΕ εγκρίνει την πρόταση που αφορά 
διατάξεις ελάσσονος σημασίας και τεχνικού χαρακτή­
ρα. 
1.2. Οι κανόνες^ που εφαρμόζονται στο γενικό 
προϋπολογισμό των Ευρωπαϊκών Κοινοτήτων, καθορί­
ζονται καταρχήν στο δημοσιονομικό κανονισμό και 
στη συνέχεια σε μια σειρά τρόπων εφαρμογής που 
υιοθετούνται από την Επιτροπή. Οι διατάξεις αυτές που 
θα πρέπει να είναι εναρμονισμένες, πρέπει να εξασφαλί­
ζουν την αποτελεσματική, διάφανη και ορθή διαχείρι­
ση του προϋπολογισμού της Ευρωπαϊκής Κοινότητας 
σύμφωνα με τους στόχους των πολιτικών της. Επειδή ο 
προϋπολογισμός διαδραματίζει κινητήριο ρόλο, και 
κατά συνέπεια και οι τρόποι εφαρμογής του, είναι 
απαραίτητο τα δύο αυτά μέσα να ενημερωθούν και να 
συντονισθούν το συντομότερο δυνατό. 
1.3. Δεν ζητήθηκε η γνωμοδότηση της Οικονομικής 
και Κοινωνικής Επιτροπής για τις τροποποιήσεις που 
προτείνονται στον ίδιο το δημοσιονομικό κανονισμό. 
Εντούτοις, η ΟΚΕ έχει πλήρη συνείδηση των συνε­
πειών τους για τη διαφάνεια των πιστώσεων, κυρίως όσον αφορά τις δανειοληπτικές και δανειοδοτικές 
ενέργειες της Ευρωπαϊκής Κοινότητας, τη διαχείριση 
των εξωτερικών ενισχύσεων, και την παρουσίαση των 
προβλεπόμενων κονδυλίων για την τεχνολογική έρευνα 
και ανάπτυξη. Στο διοικητικό επίπεδο, προβλέπεται, 
μεταξύ άλλων, να τροποποιηθούν οι διατάξεις του 
καθεστώτος των δωδεκατημορίων, η διαδικασία μετα­
φοράς πιστώσεων, καθώς και η απόδοση των λογαρια­
σμών. 
1.4. Επίσης, οι μεταβολές στους δημοσιονομικούς 
κανόνες έχουν οπωσδήποτε συνέπειες όσον αφορά τις 
σχέσεις μεταξύ των ευρωπαϊκών οργάνων και ιδίως 
μεταξύ των δύο κλάδων της αρμόδιας για τον προϋπολο­
γισμό αρχής: το Συμβούλιο και το Ευρωπαϊκό Κοινο­
βούλιο. Η ΟΚΕ, από την πλευρά της, δεν υποτιμά τη 
σημασία των συζητήσεων σχετικά με αυτά τα θέματα. 
Οποιεσδήποτε όμως και αν είναι οι δυσκολίες, η 
Οικονομική και Κοινωνική Επιτροπή ελπίζει ότι θα 
μπορέσει να βρεθεί μία σφαιρική λύση, επειδή οι 
τμηματικές λύσεις δεν εξασφαλίζουν την αποτελεσμα­
τικότητα που απαιτείται για μια καλή δημοσιονομική 
διαχείριση της Κοινότητας. 
Βρυξέλλες, 18 Νοεμβρίου 1985. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR